An panduwang world conference sa mga babayi ginibo sa Copenhagen kan 1980. NApag-uroyonan sa komperensya na ang 1979 Convention on Elimination of All Forms against Women sarong importanteng lakdang. An Komperensya sa Copenhagen pinagbisto man an ultanan sa deretsos kan mga babayi sa seguridad asin sa kapasidad kan mga babayi para sa nasabing deretsos. Napa--uroyonan pa na idto aksyon para sa tulong lado, iyo an: patas na oportunidad para sa edukasyon, oportunidad sa pagkakaigwa nin trabaho, asin pagkakaigwa nin bastanteng health care services. Iyo ini an mga magigin paagi tangani mapagtrayumpohan an mga nainot nang plano sa Mexico.